Tatoeba sentences — language code: ckt
Ынкъам ынӄэната партията, правительствота, ымыльэты советкэн варата ӄонпы тэӈирвэ рытыркынинэт чиниткин маравраттэ.
Мурык нутэк мэйӈыпэгчиӈу нэлгыркын вэрэӈатыткогыргын ымыльоргэн нымытвальэн, эвыр-ым ымы промышленныкэн предприятияткот, лейвинэӈэт.
Еп атвака ӈирэӄэв ымнотаеквэкэн мараквыргын, гатваӈӈоленат ынӈин вальыт вагыргыт, титэ риӈэнэӈэтэ нэрэривлыркынэт амалваӈ вальыт пэглячьыт.
Ынкъам ынӄэната чекалваӈ гэтчылинэт ымыльо вэрэӈатыткогыргыт нымытвальэн о'равэтльэн, промышленныкэн объектат, лейвинэӈэт, вэтгавъёлгыткот ынкъам ӄутти.
Иӈӄун рыръалӈытовынво ынӄэнат тэнмычьыт мурык нутэк варкын противоздушныкэн вэрэӈатыткогыргын – нынныльын МПВО, ынӄор-ым яачы рытчыё гражданкэн вэрэӈатыткогырго.
Турыльын ымнотаеквэкэн мараквыргын, ыныкит ытлён: ратвагъа – ытлён ритгъэ термоядерныкэн ынанмыкэнанматыльо мараквырго.
Турыльын мараквыргын, рытэнмавъё капиталистарык США ынкъам ырык союзникырык, ынанэнанъаӄаравыткольо ритгъэ, уйӈэ рэтчыӈыт ымыльэты государствоткот, наранмыт коӈынат миллионыткот о'равэтльат, нэрэнчимиръэвӈынэт ымыльыгородыткот ынкъам промышленныкэн районыткот.
Иӈӄун ынэтъол тэнмавынвы вэрэӈатытконвэты тормараквыргык, тэнлыги лынъёлӄыл, иӈӄун чымӄык ядерныкэн бомбат вэнлыги рэпкирӈыт тыӈэвынвэты, ӄэйвэ ратвагъа вэрэӈатыткогыргын.
Ынкъам ынӄэната ӄолерайоныткок нутэкин, миӈкы нытваӄэнат майӈыпромышленныкэн предприятияткот, ынкы мэчынкы а'ткэӈэты ратвай'ыт вагыргыт.
Ынкы нэрэнчимиръэвӈынэт майӈыгородыткот, ратваӈыт майӈыралвыгыргыт ынкъам радиоактивныкэн энантъылыӈыткоквыргыт.
Ынӄэната-ым нылгинымкыӄинэт нымытвальыт наранмытконъшат, нэмыӄэй-ым нымкъэв ратваӈыт а'ӄэтъёттэ, э'митри вэнратъёлӄылтэ ынкъам рымаляватъёлӄылтэ.
Ынкы инэнкимэвыткульу ритгъэ радиоактивныкэн энанъаӄаравыткогыргын – ынӄэн ынанъаӄачьын ынкъам энаытъылыӈовытк6льын вагыргын, ваплыткок ядерныкэн энанпэгляквыргын.
Радиоактивныкэн энаврыӈыткогыргын чама-ым айылгыгыргын, иӈӄун, ытлён чекыяагты ныманаӈатӄэн.
Ынан мэчынкы рэнъэӄэрэвӈынинэт ванэван ытръэч нымытвальыт городыткок, ымы-ым сельскакэн хозяйство.
Ынкы рэнаврыӈыт ванэван ытръэч о'равэтльат, ымы-ым ярагыннэкыт, роолӄылтыӈачьыт, рытэнмавъёттэ тэйӈэтти, вээмти, иквичимимылти.
Ынӄэната-ым кытыӈ рэнъэлӈыт вэрэӈатыткогыргыт о'равэтльак ынкъам эвыр-ым ымы сельскохозяйствокэн мэгчерынвык.
Ынӄоры мытльуркын, вэрэӈатыткогыргын нымытвальык, промышленныкэн предприятияткок ынкъам сельскохозяйствокэн мэгчерынвыткок вама ракетно-ядерныкэн мараквыргын нитчьэв ратвагъа.
Ымыльорык ынӄэн лыги лынъёлӄыл, ӈэнрилы нараяаӈынат нылгинымкыӄинэт эмыръагыргыт.
Иӈӄун ынэтъол тэнмавынвы ынӈин вальэты вагыргэты, Советкэн правительствота гантэнмавленат ымыльыгосударствокэн вириӈэтыткукин мигчитлыкылти, нынныльыт ымыльэты гражданкэн вэрэӈатыткогыргын.
Гражданкэн вэрэӈатыткогыргын СССР-ык, эвытлым-ым чит рылгыё противоздушныкэн нутэвириӈэту, гантомгавлен тывыгъет Коммунистыпартията ынкъам Советкэн правительствота.
Янот ынӄэн гантэнмавлен ытръэч вэрэӈатынвы о'равэтльат ынкъам предприятияткот варатхозяйствокэн рэӈанаӈайпы бомбы – наратынвэпы.